ลักษณะการประกอบธุรกิจ OHTLTE

(1) ประวัติความเป็นมา

บริษัท โรงแรมโอเรียนเต็ล (ประเทศไทย) จำกัด (มหาชน) ก่อตั้งขึ้นเมื่อปี 2419
ริมแม่น้ำเจ้าพระยา ต่อมาได้จดทะเบียนก่อตั้งเป็นบริษัทจำกัดในนาม “บริษัทไทยโรงแรม จำกัด”
ด้วยทุนจดทะเบียนเริ่มแรก 60 ล้านบาท ในปี พ.ศ. 2491 ปี 2510 กลุ่มอิตัลไทย โดยการนำของ
ดร.ชัยยุทธ กรรณสูต ได้เข้าซื้อกิจการของบริษัท ซึ่งขณะนั้นมีห้องพักทั้งสิ้น 133 ห้อง ปี 2517
ขยายกิจการโดยเพิ่มห้องพักเป็น 372 ห้อง พร้อมทั้งชักชวน กลุ่มบริษัท Jardine Matheson
เข้าร่วมลงทุน ในบริษัทไทยโรงแรมจำกัด โดยให้บริษัท Hong Kong Land Ltd.
เข้าถือหุ้นในฐานะตัวแทนของกลุ่ม ต่อมาในปี 2528 ได้โอนการลงทุนให้บริษัท Mandarin
Oriental Holdings B.V. ซึ่งเป็นบริษัทที่ดำเนินธุรกิจทางด้านการจัดการโรงแรมของกลุ่มบริษัท
Jardine Matheson เข้าถือหุ้นแทน, ปี 2526 บริษัทได้เข้าซื้อกิจการของ ภัตตาคาร จิตรโภชนา
ซึ่งตั้งอยู่ตรงข้ามกับที่ตั้งของบริษัทคนละฝั่งแม่น้ำ และตั้งชื่อเป็น บริษัท บ้านริมน้ำ จำกัด
ต่อมาได้เปลี่ยนชื่อเป็น บริษัทบ้านริมน้ำเจ้าพระยาจำกัด ให้บริการด้านอาหารไทย
บริษัทถือหุ้นในอัตราร้อยละ 100, ปี 2531 บริษัทได้เปลี่ยนชื่อจาก “บริษัทไทยโรงแรม จำกัด”
เป็น บริษัท โรงแรมโอเรียนเต็ล (ประเทศไทย) จำกัด
และได้เข้าเป็นบริษัทจดทะเบียนในตลาดหลักทรัพย์แห่งประเทศไทย

บริษัทได้เริ่มโครงการขยายงานออกไปในประเทศพม่า
โดยได้เซ็นต์สัญญาเช่ากับกระทรวงการโรงแรมและการท่องเที่ยวแห่งประเทศพม่า เป็นระยะเวลา
30 ปี ในการก่อสร้าง โรงแรมชั้นเดียวระดับเดอลุกซ์ 100 ห้องชุดในเมืองพุกาม
ซึ่งเป็นแหล่งประวัติศาสตร์สำคัญของประเทศ ก่อสร้างบนเนื้อที่ 35 เอเคอร์
เมืองพุกามอยู่ห่างจากกรุงย่างกุ้ง 500 ก.ม. ตั้งอยู่ริมฝั่งตะวันออกของแม่น้ำอิระวดี

บริษัท บากานโฮเต็ลโฮลดิ้ง (ประเทศไทย) จำกัด เป็นบริษัทลูก
ซึ่งบริษัทโรงแรมโอเรียนเต็ลถือหุ้นในอัตราร้อยละร้อย
เพื่อไปลงทุนในโรงแรมในประเทศพม่าโดยร่วมลงทุนกับ กลุ่มบริษัท Mandarin Oriental
กลุ่มบริษัทอิตัลไทย ในอัตราส่วน บริษัทโรงแรมโอเรียนเต็ล (ประเทศไทย) จำกัด (มหาชน) :
กลุ่มบริษัท Mandarin Oriental : กลุ่มบริษัทอิตัลไทย เท่ากับ 50:25:25

เมื่อวันที่ 13 สิงหาคม 2546
โครงการโรงแรมดังกล่าวได้ถูกยกเลิกจากกระทรวงการโรงแรมและท่องเที่ยวของสหภาพแห่งเมียนมาร์และสำรองสำหรับการลงทุนได้ถูกบันทึกแล้วทั้งจำนวนในปี
2544

(2) ภาพรวมของการประกอบธุรกิจ

บริษัทหลัก คือ บริษัทโรงแรมโอเรียนเต็ล (ประเทศไทย) จำกัด (มหาชน)
เป็นบริษัทประกอบธุรกิจโรงแรม เป็นโรงแรมชั้นหนึ่ง

บริษัทย่อย 3 บริษัท คือ

1.  บริษัทบ้านริมน้ำเจ้าพระยาจำกัด ประกอบธุรกิจภัตตาคาร และศูนย์สุขภาพ
    สถานที่ตั้งอยู่ด้านตรงข้ามคนละฝั่งแม่น้ำกับอาคารโรงแรม มีห้องอาหาร 2 แห่ง
    ศูนย์สุขภาพสปา ศูนย์กีฬา โรงเรียนสอนการทำอาหารไทย และโรงเรียนการโรงแรม

2.  บริษัท บากาน โฮเต็ล โฮลดิ้ง (ประเทศไทย) จำกัด ประกอบธุรกิจโรงแรมในประเทศพม่า
    โดยร่วมทุนกับกลุ่มบริษัท Mandarin Oriental และกลุ่มบริษัทอิตัลไทย
    เพื่อไปลงทุนในโรงแรมในประเทศพม่า โดยถือหุ้นในบริษัท บากาน โฮเต็ล โฮลดิ้ง (บีวีไอ)
    จำกัด จำนวน 50% เมื่อวันที่ 13 สิงหาคม 2546
    โครงการโรงแรมดังกล่าวได้ถูกยกเลิกจากกระทรวงการโรงแรมและท่องเที่ยวของสหภาพแห่งเมียนมาร์และสำรองสำหรับการลงทุนได้ถูกบันทึกแล้วทั้งจำนวนในปี
    2544

3.  บริษัท สยาม ไซท์-ซีอิ้ง จำกัด ประกอบธุรกิจบริการท่องเที่ยวทางเรือ

บริษัทร่วม คือ บริษัท สยามบริการการบิน จำกัด
ประกอบธุรกิจขายอาหารให้กับสายการบินนานาชาติ ที่มีเที่ยวบินที่แวะท่าอากาศยานกรุงเทพฯ

  บริษัทร่วมของบริษัทย่อย (บริษัท บากาน โฮเต็ล โฮลดิ้ง (ประเทศไทย) จำกัด) คือ บริษัท
  บากาน โฮเต็ล โฮลดิ้ง (บีวีไอ) จำกัด ประกอบธุรกิจโรงแรมในประเทศพม่า
  ซึ่งยังไม่ได้เปิดดำเนินการ เมื่อวันที่ 13 สิงหาคม 2546
  โครงการโรงแรมดังกล่าวได้ถูกยกเลิกจากกระทรวงการโรงแรมและท่องเที่ยวของสหภาพแห่งเมียนมาร์และสำรองสำหรับการลงทุนได้ถูกบันทึกแล้วทั้งจำนวนในปี
  2544

(3) โครงสร้างรายได้ (โปรดดูเอกสารแนบ)

(4) เป้าหมายการดำเนินธุรกิจ

บริษัทมีเป้าหมายที่จะยังคงรักษาส่วนแบ่งตลาดและการเป็นผู้นำในตลาดคู่แข่ง
โดยได้ดำเนินการปรับปรุงห้องอาหารเดอะ ไชน่า เฮาส์ ได้เสร็จสมบูรณ์ใช้ต้นทุนทั้งสิ้น 122.0
ล้านบาท และในระหว่างเดือนกันยายนถึงตุลาคม 2549
การก่อสร้างห้องจัดเลี้ยงใหม่บ้านน้อยได้เสร็จสิ้นและเปิดดำเนินการใช้ต้นทุนทั้งสิ้น 18.0 ล้านบาท
ควบคู่ไปกับการปรับปรุง Business Centre ใช้ต้นทุนทั้งสิ้น 21.5 ล้านบาท และSpa
Ayurvedic Penthouse ใหม่ได้เปิดดำเนินการ ใช้ต้นทุนทั้งสิ้น 12.5
ล้านบาทในขณะเดียวกันผู้เช่าของเราเช่นร้านหลุยส์ วิตตอง และร้านโลตัส
ได้ย้ายสถานที่ทำการไปที่โอเรียนเต็ล อาเขต เพื่อเพิ่มพื้นที่ในการดำเนินกิจการ
ร้านเสริมสวยเดอะเบสท์ ก็ได้ดำเนินการปรับปรุงร้านในช่วงนี้เช่นเดียวกัน ร้านโอเรียนเต็ล บูติค
เป็นร้านจำหน่ายสินค้าของที่ระลึกสวยงามซึ่งได้เปิดดำเนินการในเดือนธันวาคม 2549
โดยใช้พื้นที่ของร้านหลุยส์ วิตตองเดิม ใช้ต้นทุนทั้งสิ้น 4.0 ล้านบาท
บริษัทยังมีโครงการปรับปรุงอย่างต่อเนื่องในปี 2550
จะมีการปรับปรุงสระว่ายน้ำใหญ่พร้อมห้องเปลี่ยนเสื้อผ้า ห้องอาหารเทอเรสริมน้ำ
ห้องอาหารศาลาริมน้ำ ท่าจอดเรือทั้งในส่วนของโรงแรมและในส่วนของบริษัทบ้านริมน้ำ
และปรับปรุงเปลี่ยนโปรแกรมคอมพิวเตอร์ในการให้บริการลูกค้าส่วนหน้า
เปลี่ยนโปรแกรมคอมพิวเตอร์ในการให้บริการลูกค้าห้องอาหาร
และเปลี่ยนระบบอินเทอร์เน็ตเป็นระบบอินเทอร์เน็ตความเร็วสูงในห้องพักและแบบไร้สาย